જ્યૂરિચ: કાળાનાણાંમાં ઘટાડો થયો હોવાનો દાવો કરનારી મોદી સરકાર માટે સ્વિસ નેશનલ બેંક (SNB)તરફથી રજૂ કરવામાં આવેલી રિપોર્ટ મોટા આંચકા સમાન છે. રિપોર્ટ અનુસાર, સ્વિસ બેંકોમાં ભારતીયોના નાણાં 50 ટકા વધીને લગભગ 7 હજાર કરોડ થઈ ગયા છે. ભારતીયો દ્વારા સ્વિસ બેંક ખાતામાં સીધી રીતે જમા ધન વધીને 99.9 કરોડ સ્વિસ ફ્રેન્ક (આશરે 6900 કરોડ રૂપિયા) અને અન્ય માધ્યમોથી જમા કરાવાયેલા નાણાં પણ વધીને 1.6 કરોડ સ્વિસ ફ્રેંક (આશરે 110 કરોડ રૂપિયા) થઈ ગયા છે. આંકડા અનુસાર, સ્વિટ્ઝર્લેન્ડના બેંક ખાતાઓમાં વિદેશી ગ્રાહકોની કુલ જમા રકમ 1460 અબજ સ્વિસ ફ્રેંક (આશરે 100 લાખ કરોડ રૂપિયા)થી વધુ છે.